
Проект! 

Изменение и допълнение на Наредбата за определяне и администриране местните такси и цени на услуги на територията на Община Ардино, приета с Решение № 81 на Общински съвет-Ардино от 28.05.2020 г.
Вносител: Кмет на Община Ардино 
Съгласно чл. 26, ал. 4 от Закона за нормативните актове, в законоустановения срок от 30 дни, община Ардино чрез настоящото публикуване за обществена консултация предоставя възможност на заинтересованите лица да направят своите предложения и становища по проекта на Наредбата на е-mаil адрес: ardino@abv.bg или в деловодството на община Ардино, на адрес: гр. Ардино, ул. „Бели брези” № 31. 
Измененията и допълненията в Наредбата за определянето и администрирането на местните такси и цени на услуги на територията на община Ардино, са в резултат на извършен преглед и анализ на действащата Наредба. 

Мотиви 
за необходимостта от приемането на изменения и допълнения на Наредбата:.

I. Причини, които налагат приемането на допълнение и изменение на Наредба за определянето и администрирането на местните такси и цени на услуги на територията на община Ардино:
Поради постъпващи в община Ардино заявления за възпроизвеждане на културни ценности в копия, реплики и предмети с търговско предназначение е необходимо изменение и допълнение на Наредбата.

В чл. 179, ал.2 от Закона за културното наследство е разписано, че създаването, разпространяването и използването на изображение на културна ценност или на елементи от нея във фотографско, компютърно, видео- и друго изображение с търговска цел, включително използването на изображението или на част от него при производство на стоки, етикети и дизайнерски решения или за реклама, се извършват при условия по реда, определени с наредба по чл.178 въз основа на договор, сключен със собственика на културната ценност, а за музейните културни ценности – с директора на съответния музей.

Приложимият в настоящия случай подзаконов нормативен акт е именно издадената от Министъра на културата Наредба № Н-00-0005 от 08.06.2010 г. за условията и реда за възпроизвеждане на културни ценности в копия, реплики и предмети с търговско предназначение.

В Глава III от Наредбата се указва, че създаването на предмет с търговско предназначение възпроизвеждащ културна ценност или отделни елементи от нея както и при създаването, разпространяването и използването с търговска цел фотографско, компютърно, видео- и друго изображение на културна ценност или на елементи от нея, включително при производство на стоки, етикети и дизайнерски решения или за реклама собственика на културната ценност сключва възмезден договор с лицето, което създава предмет или създава, разпространява и използва изображение на същата тази културна ценност.
При изработването на проекта за допълнение и изменение на Наредбата за определянето и администрираните на местните такси и цени на услуги на територията на община Ардино са спазени принципите на необходимост, обоснованост, предвидимост, откритост, съгласуваност, субсидиарност, пропорционалност и стабилност. 
Принцип на необходимост – необходимо е приемането на допълнение и изменение в Наредбата за определянето и администрираните на местните такси и цени на услуги на територията на община Ардино с оглед актуализиране на обхвата на услугите, предоставяни от община Ардино с цел по-пълно удовлетворяване на нуждите на потребителите. 
Принципът на обоснованост – обосновано е приемането на изменение и допълнение в Наредбата за определянето и администрираните на местните такси и цени на услуги на територията на община Ардино, тъй като актуализирането на съществуващите ще допринесе за повишаване на приходната част на бюджета на община Ардино, респективно ще осигурят средства за опазване на културните ценности. 
Принципите на предвидимост и откритост са спазени – проектът с мотивите и предварителната оценка на въздействието на проекта за допълнение и изменение на Наредбата за определянето и администрираните на местните такси и цени на услуги на територията на община Ардино ще бъдат публикувани на официалния сайт на община Ардино за становища и предложения от заинтересованите групи. 
Принципът на съгласуваност – при наличие на предложения се предвижда публично обсъждане със заинтересованите групи на проекта за допълнение и изменение на Наредба за определяне и администриране на местните такси и цени на услуги на територията на община Ардино, като ще бъдат взети предвид направени в хода на обсъждането предложения.

Принципът на субсидиарност, пропорционалност и стабилност - проектът за изменение и допълнение на Наредба за определяне и администриране на местните такси и цени на услуги на територията на община Ардино допълва и изменя Наредба за определяне и администриране на местните такси и цени на услуги на територията на община Ардино. 

При изработване на проекта за допълнение и изменение на Наредбата за определяне и администриране на местните такси и цени на услуги на територията на община Ардино е  спазен чл.18 а от ЗНА, както и разпоредбите на глави II и III от ЗНА.
Извършена е предварителна оценка на въздействието на проекта. 

II. Цели, които се поставят:
Съгласно гореизложеното и предвидената в българското законодателство възможност възпроизвеждането на културни ценности да бъде уредено с договор, на основание, на който ползващото се от съответното право лице да заплати определено възнаграждение следва да бъде действително приложено на местно ниво, като се въведе по нормативен ред размер на сумата за това възнаграждение.

Целта на приемане на настоящите промени е генериране на приходи, които да се ползват за опазване на културните ценности. 

III. Очаквани резултати:

Средствата постъпили от суми по повод подписани договори по реда на чл.20-23 от Наредба № Н-00-0005 от 08.06.2010 г. за условията и реда за възпроизвеждане на културни ценности в копия, реплики и предмети с търговско предназначение се разходват за опазване на културно историческото наследство и свързаните с това мероприятия.

IV. Финансови и други средства, необходими за прилагането на измененията и допълненията:
Допълнението и изменението на Наредбата за определяне и администриране на местните такси и цени на услуги на територията на  община Ардино няма да е свързано с изразходване на финансови и други средства от бюджета на Община Ардино. 
V. Анализ за съответствието с правото на Европейския съюз

Предлаганите промени в Наредбата за определяне и администриране на местните такси и цени на услуги на територията на община Ардино са в съответствие с нормативните актове от по-висока степен, както и с тези на европейското законодателство. 

Проектът за изменение и допълнение на Наредбата за определяне и администриране на местните такси и цени на услуги на територията на  община Ардино е публикуван на официалната страница на община Ардино.
С публикуването на проекта е приложена и предварителната оценка на въздействие на проекта за изменение и допълнение в Наредбата за определяне и администриране на местни такси и цени на услуги на територията на община Ардино.

проекто - Р Е Ш Е Н И Е:


Общински съвет – Ардино на основание чл.21, ал.2 от Закона за местното самоуправление и местната администрация, във връзка с Наредба №Н-00-0005 от 8 юни 2010 г. за условията и реда за възпроизвеждане на културни ценности в копия, реплики и предмети с търговско предназначение приема допълнение и изменение в Наредбата за определяне и администриране на местните такси и цени на услуги на територията на община Ардино:


Изменя и допълва Раздел Ж. Други местни такси, като се създава нов чл.68, както следва:

Чл. 67а (1) За създаването, разпространяването и използването с търговска цел на предмет, представляващ или съдържащ изображение на културна ценност, публична общинска собственост или на елементи от нея се сключва договор със собственика на културната ценност – Община Ардино като се заплаща цена в размер на 0,1% от застрахователната стойност на културната ценност. 

(2) Договорите с Община Ардино се сключват по заявление от лицата извършващи съответната дейност и възнагражденията по тях се внасят в общинския бюджет. В договора задължително се вписва периода на извършване на дейност и бройката на предметите, които ще се създават, разпространяват или използват с търговска цел. 


(3) При неспазване на горепосочените разпоредби длъжностни лица при Община Ардино съставят протокол и сигнализират компетентните органи при Министерство на културата за образуване на административно наказателно производство с налагане на санкция по реда на чл.226, респективно чл. 226а от Закона за културното наследство.









Приложение! 

Предварителна оценка на въздействието на проект за изменение и допълнение на Наредба за определяне и администриране на местните такси 
и цени на услуги на територията на община Ардино

	Елементи на оценката
	Аргументация

	Основания за

иницииране

на промени


	Чрез инициираните промени в Наредба за определянето и администрираните на местните такси и цени на услуги на територията на община Ардино се цели създаване на възможност за оптимизиране на работата на общинските структури чрез прецизиране, разширяване и осъвременяване на обхвата на услугите, предоставяни от община Ардино на физически и юридически лица с цел задоволяване на обществените потребности.

	Заинтересовани

групи


	Заинтересованите и засегнатите групи от приемането на инициираните промени в Наредба за определянето и администриране на местните такси и цени на услуги на територията на община Ардино са лица, ползващи услугите на община Ардино, като се очаква в глобален мащаб положително въздействие върху горепосочените обществени отношения, като използваните методи за определянето им са обществени консултации и сравнителен анализ.

	Анализ на разходи и

ползи


	Разходите, които ще възникнат за общинските структури ще бъдат в рамките на одобрените им бюджетни средства за съответната година, а очакваните ползи от инициираните промени в Наредба за определяне и администриране на местните такси и цени на услуги на територията на община Ардино са свързани с по-пълно задоволяване на потребностите на ползвателите на услуги, както и опазване на културно историческото наследство и свързаните с това мероприятия.


	Административна тежест и структурни

промени
	1) Няма предвиждани и необходими административни промени, като закриване, сливане или създаване на нови административни структури. 
2) Не се въвеждат или се изменят регулаторни режими и такси, които да доведат до промяна на регулаторната среда.

	Въздействие върху нормативната

уредба
	Няма необходимост от непосредствени промени в други нормативни актове в резултат от приемането на инициираните промени в Наредба за определянето и администрираните на местните такси и цени на услуги на територията на община Ардино.


Вносител: 

инж. ИЗЕТ ШАБАН 
Кмет на община Ардино
___________________________________________________________________

Република България, област Кърджали  

гр. Ардино, ул.”Бели брези” № 31

тел. +3651 4238;   факс +3651 4568

e-mail:   ardino@abv.bg
